CELEX: 32012D0531
Language: sk
Date: 2012-09-25 00:00:00
Title: 2012/531/SZBP: Rozhodnutie Politického a bezpečnostného výboru EU BAM Rafah/3/2012 z  25. septembra 2012 o vymenovaní vedúceho pomocnej hraničnej misie Európskej únie na hraničnom priechode v Rafahu (EU BAM Rafah)

29.9.2012   
            
            
               SK
            
            
               Úradný vestník Európskej únie
            
            
               L 264/14
            
         ROZHODNUTIE POLITICKÉHO A BEZPEČNOSTNÉHO VÝBORU EU BAM RAFAH/3/2012
   z 25. septembra 2012
   o vymenovaní vedúceho pomocnej hraničnej misie Európskej únie na hraničnom priechode v Rafahu (EU BAM Rafah)
   (2012/531/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na jednotnú akciu Rady 2005/889/SZBP z 25. novembra 2005 o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu) (1), a najmä na jej článok 10 ods. 1,
   keďže:
   
               (1)
            
            
               Podľa článku 10 ods. 1 jednotnej akcie 2005/889/SZBP je Politický a bezpečnostný výbor v súlade s článkom 38 Zmluvy poverený prijímať príslušné rozhodnutia na účely politickej kontroly a strategického riadenia misie EU BAM Rafah vrátane rozhodnutia o vymenovaní vedúceho misie.
            
         
               (2)
            
            
               Vysoká predstaviteľka Únie pre zahraničné veci a bezpečnostnú politiku navrhla, aby bol plukovník Francesco BRUZZESE DEL POZZO vymenovaný za vedúceho misie EU BAM Rafah na obdobie od 1. októbra 2012 do 30. júna 2013,
            
         PRIJAL TOTO ROZHODNUTIE:
   Článok 1
   Plukovník Francesco BRUZZESE DEL POZZO sa týmto vymenúva za vedúceho pomocnej hraničnej misie Európskej únie na hraničnom priechode v Rafahu (EU BAM Rafah) na obdobie od 1. októbra 2012 do 30. júna 2013.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 1. októbra 2012.
   
      V Bruseli 25. septembra 2012
      
         
            Za Politický a bezpečnostný výbor
         
         
            predseda
         
         O. SKOOG
      
   
   
      (1)  Ú. v. EÚ L 327, 14.12.2005, s. 28.